

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΔΙΟΝΥΣΟΥ**

**ΚΟΙΝΟΤΗΤΑ ΔΡΟΣΙΑΣ**

**Δ/νση: Γρ. Λαμπράκη 19, Δροσιά**

**Τηλ.: 213 2140100-101**

**«Ημέρες Κινηματογράφου» Πρόγραμμα Νοεμβρίου 2021**

Στο πλαίσιο του Προγράμματος **«Ημέρες Κινηματογράφου»** η Ομάδα Πολιτισμού Δροσιάς με την υποστήριξη της **Ισπανικής Πρεσβείας** και του **Ινστιτούτου Θερβάντες** προβάλλει τρεις ταινίες μυθοπλασίας του Σύγχρονου Ισπανικού Κινηματογράφου. Προβάλλει, επίσης, την σουρεαλιστική κωμωδία **«Η κόρη του Ρέμπραντ», του Νίκου Παναγιωτόπουλου.**

**Καλλιτεχνική επιμέλεια: Κώστας Μαντάς.**

**Επιμέλεια και ανάλυση ταινιών: Καίτη Λεκάκου**

**Δευτέρα, 8 Νοεμβρίου 2021**

**MARIA Y LOS DEMAS (Η Μαρία και οι άλλοι) της Nelly Reguera.**

Από τότε που πέθανε η μητέρα της η Μαρία φροντίζει τον πατέρα της και τα αδέλφια της. Υπήρξε ο πυλώνας της οικογένειας και νιώθει περήφανη γι αυτό. Όταν ο πατέρας της ανακοινώνει ότι θα παντρευτεί τη συμπαθή νοσοκόμα, Κατσίτα, η Μαρία βλέπει τον κόσμο της να διαλύεται. Είναι η ώρα να ζήσει τη δική της ζωή…

Η ταινία απέσπασε το Βραβείο FEROZ A’ Γυναικείου Ρόλου το 2017 και άλλα έξι Βραβεία σε Δ. Φεστιβάλ.

**Σκηνοθεσία**: Nelly Reguera, **Παίζουν:** Μπάρμπαρα Λένι, Χοσέ Άνχελ Εχίδο, Πάμπλο Ντέρκι…

**Ισπανία/ 2016/ 92’ Δραματική κωμωδία**

**Δευτέρα, 15 Νοεμβρίου 2021**

**NO SE DECIA ADIOS (Δεν ξέρω να λέω αντίο) του Lino Escalera**

Η Κάρλα μαθαίνει ότι ο πατέρας της, με τον οποίο είχε μια περίπλοκη σχέση, βρίσκεται στο τελευταίο στάδιο της ασθένειάς του. Ταξιδεύει στο πατρικό της σπίτι, όπου μένει τώρα η αδελφή της με την οικογένειά της. Παρότι οι γιατροί του δίνουν λίγους μήνες ζωής, η Κάρλα αποφασίζει να τον μεταφέρει στη Βαρκελώνη για να τον θεραπεύσουν εκεί. Θα ξεκινήσουν ένα ταξίδι ενάντια στον χρόνο, στη διάρκεια του οποίου θα προσπαθήσουν να ξεφύγουν από μια πραγματικότητα, την οποία κανείς δεν τολμά να αντιμετωπίσει.

Η ταινία απέσπασε το Βραβείο Γκόγια Α’ Γυναικείου Ρόλου

**Σκηνοθεσία:** Lino Escalera**, Παίζουν:** Ναταλί Πόζα, Ζαν Ντιέγκο, Λόλα Ντουένας…

**Ισπανία/ 2017/ 97’ Δράμα**

**Δευτέρα, 22 Νοεμβρίου 2021**

**JULIA 1ST της Elena Martin (σύγχρονος ανεξάρτητος κινηματογράφος)**

Η Julia, φοιτήτρια της Αρχιτεκτονικής στη Βαρκελώνη, αποφασίζει να παρακολουθήσει το πρόγραμμα ERASMUS στο Βερολίνο. Γεμάτη όνειρα και χωρίς εμπειρίες ζωής η Julia βρίσκεται χαμένη σε μια κρύα και γκρίζα πόλη και αναγκάζεται να ζυγίσει την πραγματικότητα με τις προσδοκίες της.

Η ταινία απέσπασε αρκετά Βραβεία σε Διεθνή Φεστιβάλ

**Σκηνοθεσία :** Elena Martin**, Παίζουν:** Έλενα Μάρτιν, Οριόλ Πουίγ, Γιάκομπ Ντ’ Απρίλ…

**Ισπανία/ 2017/ 90’**

**Δευτέρα, 30 Νοεμβρίου 2021**

**«Η κόρη του Ρέμπραντ» του Νίκου Παναγιωτόπουλου (κωμωδία)**

Σε μια πολυτελή έπαυλη γίνεται μια μεγαλοαστική δεξίωση που συγκεντρώνει σπουδαία πρόσωπα της Αθηναϊκής κοινωνίας και δυο περιφερόμενες καλλονές. Ένας μυστηριώδης πίνακας του Ρέμπραντ κεντρίζει το ενδιαφέρον κάποιων καλεσμένων. Κρύβει άραγε ο οικοδεσπότης, κ. Μαλαπάρτε, στο σπίτι του έναν ανεκτίμητο καλλιτεχνικό θησαυρό ή μήπως όχι;

Ο Ν. Παναγιωτόπουλος στήνει μια σουρεαλιστική κωμωδία πάνω στην μπουρζουά υποκρισία.

**Σκηνοθεσία:** Νίκος Παναγιωτόπουλος

**Παίζουν:** Αλεξία Καλτσίκη, Χρήστος Λούλης, Γιάννης Μπέζος, Γιάννης Στάνκογλου, Λάκης Λαζόπουλος, Δημήτρης Πιατάς, Δήμητρα Ματσούκα, Δούκισσα Νομικού…

**Ελλάδα/ 2015/85’**

Ευχαριστούμε τον κινηματογραφικό παραγωγό κ. Βασίλειο Αλατά για την παραχώρηση της ταινίας **«Η κόρη του Ρέμπραντ».**

**Θα τηρηθούν όλα τα υγειονομικά μέτρα που ισχύουν για τους κλειστούς χώρους.**

**Οι προβολές γίνονται στις 20.00’ στο Πολιτιστικό Κέντρο Δροσιάς, Γρ. Λαμπράκη 19.**

**Είσοδος ελεύθερη**